OKRESNÁ PROKURATÚRA ŽILINA 
Moyzesova 20, 011 56 Žilina 1	

Číslo: 1 Pv 18/15/5511	Žilina 06.04.2016 
EEČ: 2-43-107-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 13.2.2015 spisová značka 1 Pv 18/15/5511-4, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

           Obvinenému XXXXX bolo kladené za vinu dňa 13.11.2014 v čase o 18.20 hod. prechovával u seba žltý plastový obal Kinder surprise s obsahom neznámej sušenej látky zelenej farby, pričom skúmaním KEÚ PZ Slovenská Ľupča bolo zistené, že sa jedná o konopu o hmotnosti 0,35 g s obsahom	THC v množstve schopnom ovplyvniť psychiku človeka, konopa je zaradená do I. skupiny omamných látok v zozname omamných a psychotropných látok uvedených v zákone č. 13/2004 Z. z., ktorým sa mení a dopĺňa zákon č. 139/98 Z. z. o omamných látkach a psychotropných látkach a prípravkoch č. 260/99 Z. z. a THC v I. skupine psychotropných látok v zozname omamných a psychotropných látok uvedených v zákone č. 13/2004 Z. z., ktorým sa mení a dopĺňa zákon č. 139/98 Z. z. o omamných látkach a psychotropných látkach a prípravkoch č. 260/99 Z. z., uvedené množstvo zodpovedá minimálne jednej jednorázovej dávke drogy. 

Uznesením prokurátora Okresnej prokuratúry Žilina zo dňa 13.2.2015, spisová značka 1 Pv 18/15/5511-4, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Žilina sp. zn. 1Pv 18/15/5511–4 zo dňa 13.02.2015, právoplatným dňa 07.03.2015 bolo podľa § 216 ods. 1 Tr. poriadku podmienečne zastavené trestné stíhanie proti obv. XXXXX, nar. XXXXX, stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorého sa mal dopustiť na tom skutkovom základe, ako je uvedené vo výrokovej časti predmetného uznesenia.

Podľa § 216 ods. 2 Tr. poriadku bola obvinenému XXXXX určená skúšobná doba v trvaní 12 (dvanásť) mesiacov. 

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni  podmienečne zastavil, že sa obvinený osvedčil. Inak rozhodne, a to aj počas   skúšobnej doby, že sa  v  trestnom stíhaní pokračuje.   

V rámci konania o osvedčení obvinenému XXXXX po uplynutí skúšobnej doby boli vyžiadané správy o povesti obvineného, odpis RT,  pričom bolo zistené, že obvinený počas plynutia skúšobnej doby nebol trestne stíhaný, nebol odsúdený a nebol postihnutý pre priestupok.

	Nesplnenie podmienky vedenia riadneho života, nevyhnutnej  na vyslovenie osvedčenia sa obvineného v skúšobnej dobe podmienečného zastavenia  trestného stíhania je dôvodom na pokračovanie v trestnom stíhaní. 

	Vzhľadom na vyššie vedené okolnosti som rozhodol tak, ako je to uvedené           vo výrokovej časti tohto uznesenia.
   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Marcel Gondžur
prokurátor